સમાચાર સંસ્થા એએનઆઈએ આ અંગે ટ્વીટ કરીને માહિતી આપી છે.

આ ઘટનામાં 36 લોકો ઘાયલ થયા હોવાની અને પાંચ લોકોનાં મોત થયાની વાતની પૃષ્ટિ થઈ છે.

ઘાયલ થયેલા લોકોમાં બે લોકોની હાલત ગંભીર જણાવવામાં આવી છે. ઘાયલ લોકોને સૅન્ટ જર્યોજ હૉસ્પિટલ, જીટી અને સાયન હોસ્પિટલ ખાતે ઇલાજ માટે લઈ જવામાં આવ્યા છે.

Twitter કન્ટેન્ટ પૂર્ણ, 1

આ ફૂટઓવર બ્રિજ છત્રપતિ શિવાજી ટર્મિનસથી અંજૂમન ઇસ્લામ હાઇસ્કૂલ તરફ જવા માટે વપરાતો હતો.

જોકે, નેશનલ ડિઝાસ્ટર રિલીફ ટીમે 10-12 લોકો દબાયા હોવાની શક્યતા વ્યકત કરી છે.

આ મામલે હજી વધારે વિગતો આવી રહી છે. બચાવ કામગારી ચાલી રહી છે અને કાટમાળ પૂરો હજી હટાવાયો નથી. 

મુખ્ય પ્રધાન દેવેન્દ્ર ફડણવીસે આ મામલે દુઃખ વ્યકત કર્યું છે અને ઝડપી બચાવ કામગીરીનો આદેશ આપ્યો છે.

વડા પ્રધાન મોદીએ પણ આ ઘટના પર શોક વ્યકત કરતું ટ્વીટ કર્યું છે.

રાજ્યના મુખ્ય પ્રધાન દેવેન્દ્ર ફડણવીસે આ મુદ્દે ઉચ્ચ સ્તરિય તપાસ માટે આદેશ કર્યો છે. તેમણે મૃતકોના પરિવારજનો માટે પાંચ-પાંચ લાખ રૂપિયાના વળતરની અને મફત સારવારની પણ જાહેરાત કરી હતી.

તો કૉંગ્રેસ પક્ષે પણ આ મામલે ટ્વીટ કરી શોક વ્યકત કર્યો છે. કૉંગ્રેસે કાર્યકરોને લોકોને મદદે જવા અનુરોધ કર્યો છે.

રેલ મંત્રી પિયુષ ગોયલે લખ્યું કે રેલવેના ડૉક્ટર અને અધિકારી રાહત અને બચાવ કાર્યમાં બીએમસીના અધિકારીઓની મદદ કરી રહ્યા છે.

કૉંગ્રેસ અધ્યક્ષ રાહુલ ગાંધીએ આ ઘટના પર અફસોસ વ્યક્ત કર્યો અને ટ્વીટ દ્વારા મૃતકો અને તેમના પરિવારજનો પ્રત્યે પોતાની સંવેદના વ્યક્ત કરી હતી.

કૉંગ્રેસ પ્રવક્તા રણદીપ સુરજેવાલાએ સશિયલ મીડિયા પર લખ્યું કે"મોદી સરકાર અને મહારાષ્ટ્ર સરકારના વખતમાં ઘણી ઘટનાઓ બની છે- ઍલ્ફિન્સ્ટનમાં પુલ પર ભાગદોડ, અંધેરીમાં ગયા વર્ષે જુલાઇમાં પુલ પડ્યો હતો. રેલવે મંત્રાલયના ઑડિટના દાવા વારંવાર ખોટા સાબિત થઈ રહ્યા છે. રેલવે મંત્રીએ રાજીનામું આપવું જોઈએ, અથવા તેમને બર્થાસ્ત કરવા જોઈએ."

સમાજવાદી પાર્ટીના નેતા અને ઉત્તર પ્રદેશના પૂર્વ મુખ્ય મંત્રી અખિલેશ યાદવે ટ્વીટ કર્યું કે "મુંબઈમાં પુલ પડવાની મોટી ઘટનાઓ વારંવાર થઈ રહી છે. સરકાર પુલોના સૅફ્ટી ઑડિટને ગંભીરતાથી લઈ રહી નથી."

લોકસભા ચૂંટણીમાં 50 ટકા મતોની પેપર ચકાસણી માટે સુપ્રીમમાં અરજી

લોકસભાની 2019ની ચૂંટણીના પરિણામ કમસેકમ 50 ટકા મતોની પેપર ચકાસણી પછી જાહેર કરવામાં આવે તેવી માગણી સાથે દસ વિપક્ષોએ સુપ્રીમ કોર્ટમાં અરજી કરી છે. 

સમાચાર સંસ્થા... \n\nમને ઉપરના લેખ માટે સારું શીર્ષક આપો.
મુંબઈમાં છત્રપતિ શિવાજી ટર્મિનસ પાસે પુલ તૂટ્યો, 36 લોકો ઘાયલ, પાંચ લોકોનાં મૃત્યુ